برازیل نینگ سائو پائولو ایالتیده گی بوتانتا انستیتوتی, چین دن آلینگن صنعی نفس آلیش تیزیم لری نینگ کیلمه گن لیگی سببلی, تورکیه ده ایشلب چیقریلگن صنعی نفس آلیش تیزیم لری نی وارد قیلدی.
48 مینگ گه یقین کیشی نینگ کرونا دن اولگن و 978 مینگ دن آرتیق کیشی نینگ اوشبو ویروس نی یوقتیریب آلگن برازیل, جدی مراقبت بولیم لری ده گی ضرورت لری نی تامین ایتیش اوچون چیت ایللردن صنعی نفس آلیش تیزیمی وارد قیله باشله دی.
برازیل لیک مسئول لر, چین دن آلینگن صنعی نفس آلیش تیزیم لری نینگ سائو پائولو گه کیلمه گن لیگی سببلی, معما سیز بیر شکلده تیزده صنعی نفس آلیش تیزیم لری تامین ایتیش اوچون تورکیه گه مراجعه قیلدی.
تورکیه جمهوریتی صنایع و تکنالوژی وزیری مصطفی وارانک, تورکیه ده ایشلب چیقریلیب صادر ایتیلگن صنعی نفس آلیش تیزیم لری نینگ عکسی نی تویتر آرقه لی ترقتدی.
وارانک, پیامیده, "تورکیه دن 11 مینگ کیلومتر اوزاق لیک ده بیر کسلخانه ده, 'Made in Türkiye' دیب یازیلگن بیر نرسه نی کوریش سیزنی فخرلنتیرمیدی می؟" دییه یازگن ایدی.
